## Pravilnik o sadržaju i obliku iskaznice i značke poštanskog inspektora i nadzornika Vijeća, te o sadržaju i načinu vođenja očevidnika o obavljenom inspekcijskom nadzoru poštanskog inspektora

### NN 117/2005 (5.10.2005.), Pravilnik o sadržaju i obliku iskaznice i značke poštanskog inspektora i nadzornika Vijeća, te o sadržaju i načinu vođenja očevidnika o obavljenom inspekcijskom nadzoru poštanskog inspektora

# MINISTARSTVO MORA, TURIZMA, PROMETA I RAZVITKA

**2149**

Na temelju članka 56. stavka (6) i članka 57.
stavka (4) Zakona o pošti (»Narodne novine«, br.
172/03., 15/04. i 92/05) ministar mora, turizma, prometa i razvitka, donosi

## PRAVILNIK

### O SADRŽAJU I OBLIKU ISKAZNICE I ZNAČKE POŠTANSKOG INSPEKTORA I NADZORNIKA VIJEĆA, TE O SADRŽAJU I NAČINU VOĐENJA OČEVIDNIKA O OBAVLJENOM INSPEKCIJSKOM NADZORU POŠTANSKOG INSPEKTORA

SADRŽAJ PRAVILNIKA

Članak 1.

(1) Ovim Pravilnikom propisuje se sadržaj i
oblik iskaznice i značke koju nosi poštanski inspektor i nadzornik Vijeća za
poštanske usluge (u daljnjem tekstu: Vijeće), postupci u slučaju vraćanja i
privremenog oduzimanja, gubitka ili nestanka iskaznice i značke, zamjene
iskaznice, te vođenja popisa izdanih iskaznica i značaka.

(2) Ovim se Pravilnikom propisuje sadržaj i
način na koji poštanski inspektor vodi očevidnik o obavljenom inspekcijskom
nadzoru.

SADRŽAJ I OBLIK
ISKAZNICE I ZNAČKE POŠTANSKOG INSPEKTORA

Članak 2.

(1) Iskaznica poštanskog inspektora (u daljnjem tekstu:
iskaznica inspektora) izdaje se prema obrascu koji je dan u Prilogu 1. ovog
Pravilnika, kao njegov sastavni dio.

(2) Iskaznica je veličine 90 × 60 mm, a sastoji
se od jednog lista koji se nalazi u prozirnom uvezu od plastične mase.

Članak 3.

Obrazac iskaznice sadrži:

a) na prednjoj strani:

1. otisnut grb Republike Hrvatske;

2. natpis: »REPUBLIKA HRVATSKA«;

3. natpis: »Ministarstvo mora, turizma, prometa
i razvitka«;

4. naziv »ISKAZNICA POŠTANSKOG INSPEKTORA«;

5. broj iskaznice

6. mjesto za fotografiju nositelja iskaznice
veličine 28×32 mm;

7. ime i prezime nositelja iskaznice;

b) na stražnjoj strani:

8. opis ovlasti nositelja iskaznice;

9. mjesto i datum izdavanja iskaznice;

10. mjesto za vlastoručni potpis nositelja
iskaznice;

11. mjesto za pečat i potpis ministra mora,
turizma, prometa i razvitka.

Članak 4.

(1) Službena značka poštanskog inspektora (u
daljnjem tekstu: značka inspektora) izrađena je od kovine i okruglog je oblika
promjera 60 mm.

(2) Na gornjem polukrugu značke na vanjskom rubu
izrađen je hrvatski pleter u zlatnoj boji, a unutar njega na podlozi srebrne
boje nalazi se u sredini grb Republike Hrvatske, dok je s njegove lijeve strane
ovalno upisana riječ »REPUBLIKA«, a s desne strane je ovalno upisana riječ
»HRVATSKA«. Na donjoj polovici značke nalazi se stilizirana zastava Republike
Hrvatske, koja na srednjem dijelu ispod grba ima kvadratni prostor u srebrnoj
boji na koji se u crnoj boji (pomoću tri znamenke) utiskuje serijski broj
značke. Značka je izrađena u niskom reljefu tako da je pleter izbočen. Na
najnižem dijelu značke na podlozi srebrne boje ravno je ispisano »POŠTANSKI
INSPEKTOR«.

(3) Oblik i izgled značke iz stavka 1. ovoga
članka dan je u Prilogu 2. ovoga Pravilnika, kao njegov sastavni dio.

(4) Značka se na stražnjoj strani pričvršćuje na
povez za nošenje značke i iskaznice uz pomoć navoja s maticom ili na koji drugi
odgovarajući način.

(5) Povez iz stavka 4. ovoga članka izrađen je
od kože tamnoplave boje trostrukog pregiba. Veličina svakog pregiba je 90x120
mm. Na naslovnom dijelu poveza je utisnut tekst: »REPUBLIKA HRVATSKA –
POŠTANSKI INSPEKTOR«, a ispod teksta je utisnut grb Republike Hrvatske.

SADRŽAJ I OBLIK
ISKAZNICE I ZNAČKE NADZORNIKA VIJEĆA

Članak 5.

(1) Iskaznica nadzornika Vijeća (u daljnjem
tekstu: iskaznica nadzornika) izdaje se prema obrascu koji je dan u Prilogu 3.
ovog Pravilnika, kao njegov sastavni dio.

(2) Iskaznica je veličine 90×60 mm, a sastoji se
od jednog lista koji se nalazi u prozirnom uvezu od plastične mase.

Članak 6.

Obrazac iskaznice sadrži:

a) na prednjoj strani:

1. otisnut grb Republike Hrvatske;

2. natpis: »REPUBLIKA HRVATSKA«;

3. natpis: »Vijeće za poštanske usluge«;

4. naziv »ISKAZNICA NADZORNIKA VIJEĆA«;

5. broj iskaznice

6. mjesto za fotografiju nositelja iskaznice
veličine 28×32 mm;

7. ime i prezime nositelja iskaznice;

b) na stražnjoj strani:

8. opis ovlasti nositelja iskaznice;

9. mjesto i datum izdavanja iskaznice;

10. mjesto za vlastoručni potpis nositelja
iskaznice;

11. mjesto za pečat i potpis predsjednika/ice
Vijeća.

Članak 7.

(1) Službena značka nadzornika Vijeća (u
daljnjem tekstu: značka nadzornika) izrađena je od kovine i okruglog je oblika
promjera 60 mm.

(2) Na gornjem polukrugu značke nadzornika na
vanjskom rubu izrađen je hrvatski pleter u zlatnoj boji, a unutar njega na
podlozi srebrne boje nalazi se u sredini grb Republike Hrvatske, dok je s
njegove lijeve strane ovalno upisana riječ »REPUBLIKA«, a s desne strane je
ovalno upisana riječ »HRVATSKA«. Na donjoj polovici značke nalazi se stilizirana
zastava Republike Hrvatske, koja na srednjem dijelu ispod grba ima kvadratni
prostor u srebrnoj boji na koji se u crnoj boji (pomoću tri znamenke) utiskuje
serijski broj značke. Značka je izrađena u niskom reljefu tako da je pleter
izbočen. Na najnižem dijelu značke na podlozi srebrne boje ravno je ispisano
»NADZORNIK VIJEĆA«.

(3) Oblik i izgled značke nadzornika iz stavka
1. ovoga članka dan je u Prilogu 4. ovoga Pravilnika, kao njegov sastavni dio.

(4) Značka nadzornika se na stražnjoj strani pričvršćuje
na povez za nošenje značke i iskaznice uz pomoć navoja s maticom ili na koji
drugi odgovarajući način.

(5) Povez iz stavka 4. ovoga članka izrađen je
od kože tamnoplave boje trostrukog pregiba. Veličina svakog pregiba je 90×120
mm. Na naslovnom dijelu poveza je utisnut tekst: »REPUBLIKA HRVATSKA –
NADZORNIK VIJEĆA«, a ispod teksta je utisnut grb Republike Hrvatske.

Članak 8.

(1) Iskaznica i značka poštanskog inspektora i
iskaznica i značka nadzornika Vijeća smiju se koristiti samo u svrhu obavljanja
inspekcijskog, odnosno stručnog nadzora u okviru zakonskih nadležnosti i
ovlasti poštanskog inspektora odnosno nadzornika Vijeća.

(2) Iskaznice i značke zabranjeno je davati
drugim osobama na korištenje.

VRAĆANJE I PRIVREMENO
ODUZIMANJEISKAZNICE I ZNAČKE

Članak 9.

(1) Poštanski inspektor kojem prestane radni
odnos u Ministarstvu mora, turizma, prometa i razvitka (u daljnjem tekstu:
Ministarstvo), ili koji je raspoređen na drugo radno mjesto, mora s danom
prestanka radnog odnosa ili s danom raspoređivanja na drugo radno mjesto,
iskaznicu i značku vratiti neposrednom čelniku.

(2) Nadzornik Vijeća kojem prestane radni odnos
u Vijeću, ili koji je raspoređen na drugo radno mjesto, mora s danom prestanka
radnog odnosa ili s danom raspoređivanja na drugo radno mjesto, iskaznicu i
značku vratiti neposrednom čelniku.

(3) Poštanskom inspektoru i nadzorniku Vijeća će
se privremeno oduzeti iskaznica i značka ako je protiv njih provedena istraga
ili je podignuta optužnica bez pokretanja istrage, do okončanja postupka.

(4) Vraćena iskaznica se poništava i pohranjuje,
a vraćena značka se pohranjuje.

GUBITAK ILI NESTANAK
ISKAZNICA I ZNAČAKA

Članak 10.

(1) Poštanski inspektor, odnosno nadzornik
Vijeća koji izgubi iskaznicu ili značku, ili na drugi način ostane bez nje,
mora o tome odmah izvijestiti neposrednog čelnika.

(2) Nova iskaznica ili značka izdat će se nakon
što je izgubljena ili na drugi način nestala iskaznica ili značka oglašena
nevažećom u »Narodnim novinama«.

POPIS IZDANIH ISKAZNICA
I ZNAČAKA

Članak 11.

(1) Ministarstvo i Vijeće vode popis izdanih
iskaznica i značaka.

(2) Popis iz stavka 1. ovog članka sadrži ime i
prezime poštanskog inspektora, odnosno nadzornika Vijeća, broj iskaznice i
značke, datum izdavanja te prostor za upis napomena.

VOĐENJE OČEVIDNIKA O
OBAVLJENOM INSPEKCIJSKOM NADZORU

Članak 12.

Poštanski inspektor vodi očevidnik o obavljenom
inspekcijskom nadzoru (u daljnjem tekstu: očevidnik) prema obrascu, koji je dan
u Prilogu 5. ovog Pravilnika, kao njegov sastavni dio.

Članak 13.

(1) Očevidnik se vodi kao knjiga formata A4. Na
naslovnoj strani knjige tiskan je tekst: »REPUBLIKA HRVATSKA – MINISTARSTVO
MORA, TURIZMA, PROMETA I RAZVITKA – Očevidnik o obavljenom inspekcijskom
nadzoru za razdoblje: \_\_\_\_\_\_\_\_\_\_\_\_\_\_\_\_\_\_\_ poštanski inspektor:
\_\_\_\_\_\_\_\_\_\_\_\_\_\_\_\_«. Ostale stranice očevidnika u zaglavlju stranice sadržavaju
tekst: »Ministarstvo mora, turizma, prometa i razvitka, OČEVIDNIK O OBAVLJENOM
INSPEKCIJSKOM NADZORU POŠTANSKOG INSPEKTORA za razdoblje:\_\_\_\_\_\_\_\_\_\_\_\_\_\_\_\_
Poštanski inspektor – ime i prezime inspektora.

(2) U tabelarni dio očevidnika o obavljenom
inspekcijskom nadzoru upisuje se:

1. redni broj,

2. klasa i urbroj,

3. naziv i sjedište nadzirane osobe,

4. datum nadzora,

5. predmet nadzora,

6. upravno rješenje,

7. upravni spor,

8. kontrola izvršenja rješenja,

9. prijava nadležnom tijelu,

10. napomena.

(3) Očevidnik se popunjava na osnovi podataka iz
zapisnika o obavljenom inspekcijskom nadzoru i utvrđenom stanju.

Članak 14.

(1) Očevidnik se može voditi i na računalu i to
pomoću baze podataka ili na druge prikladne načine.

(2) Podaci uneseni u računalo moraju osigurati
naknadni prikaz i tiskanje očevidnika u obliku i sadržaju propisanim ovim
Pravilnikom.

(3) Svi podaci uneseni u računalo moraju imati
svoju sigurnosnu kopiju (pričuvna kopija), koja se radi najmanje jednom
mjesečno za nove podatke.

(4) U slučaju vođenja očevidnika na način iz
stavka 1. ovoga članka, poštanski inspektor je dužan najkasnije do 30. siječnja
ispisati očevidnik o pregledima koje je obavio u prethodnoj godini. Ispisani
primjerak očevidnika se pohranjuje.

Članak 15.

Očevidnik o obavljenom nadzoru vodi se za svaku
godinu posebice, a mora se voditi točno i uredno, tako da u svako doba daje
uvid o broju obavljenih nadzora, predmetu nadzora i poduzetim mjerama.

ZAMJENA ISKAZNICE

Članak 16.

(1) Iskaznice državnog inspektora za poštu
izdane prema ranijim propisima, zamijenit će se iskaznicama i značkama
utvrđenim ovim Pravilnikom u roku 30 dana od dana njegovog stupanja na snagu.

(2) Iskaznice državnog inspektora za poštu
izdane prema ranijim propisima, poštanski inspektori mogu koristiti za potrebe
obavljanja inspekcijskog nadzora do izdavanja iskaznica i znački iz stavka 1.
ovoga članka.

STUPANJE NA SNAGU
PRAVILNIKA

Članak 17.

(1) Stupanjem na snagu ovog Pravilnika prestaje
vrijediti Pravilnik o sadržaju i obliku iskaznice i značke poštanskog
inspektora, te o sadržaju i načinu vođenja očevidnika o obavljenom nadzoru
poštanskog inspektora (»Narodne novine«, br.
116/04.).

(2) Ovaj Pravilnik stupa na snagu osmog dana od
dana objave u »Narodnim novinama«.

Klasa: 011-01/05-02/76

Urboj: 530-10-05-1

Zagreb, 23. rujna 2005.

Ministar

**Božidar Kalmeta**, v. r.

PRILOZI PRAVILNIKU

*Prilog 1*: OBRAZAC ISKAZNICE
POŠTANSKOG INSPEKTORA

![](dodatni/355141.gif)

![](dodatni/355142.gif)

Prilog 2: OBLIK I IZGLED SLUŽBENE ZNAČKE
POŠTANSKOG INSPEKTORA

 ![](dodatni/355143.gif)

Prilog 3: OBRAZAC ISKAZNICE

![](dodatni/355144.gif)

![](dodatni/355145.gif)

Prilog 4: OBLIK I IZGLED SLUŽBENE ZNAČKE
NADZORNIKA VIJEĆA

 ![](dodatni/355146.gif)

Prilog 5: OBRAZAC OČEVIDNIKA O OBAVLJENOM
INSPEKCIJSKOM NADZORU POŠTANSKOG INSPEKTORA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Ministarstvo mora, turizma, prometa i razvitka | | | | OČEVIDNIK  O OBAVLJENOM INSPEKCIJSKOM NADZORU POŠTANSKOG INSPEKTORA  za razdoblje: *\_\_\_\_\_\_\_\_\_\_\_\_\_\_\_\_\_\_*  Poštanski inspektor: | | | | | |
|  | godina/redni  broj pregleda | klasa i  urbroj | naziv i sjedište  nadzirane osobe | datumi  nadzora | predmet nadzora | upravno  rješenje | upravni  spor | kontrola  izvršenja rješenja | prijava  nadležnom tijelu | napomena |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  | | | | | | | | | | |

Pravilnik, NN 117/2005-2149